महेश भट्ट और उनके भांजे इमरान हाशमी ने करन जौहर के टॉक शो, कॉफ़ी विद करन, में बॉलीवुड दिग्गजों की जमकर खिल्ली उड़ाई.इमरान हाशमी ने ऐश्वर्या राय बच्चन को "प्लास्टिक", आमिर खान को "बोरिंग" और इमरान खान को "ओवररेटेड" कहा तो महेश भट्ट ने फ़िल्मकार संजय लीला भंसाली को "ओवररेटेड" बताया.जब महेश भट्ट से इस बारे में पूछा गया तो उन्होंने कहा, "क्या देश का सेंस ऑफ़ ह्यूमर ख़त्म हो गया है? करन जौहर का शो ऐसा ही है, जिसमें कुछ भी पूछ लिया जाता है और ईमानदारी से उनका जवाब देना होता है. लोगों की हमारे प्रति कोई न कोई राय ज़रूर होती है वैसे ही हमारी भी होती है. मुझे उम्मीद है कि हमारे जवाब को सही तरीके से लिया जाएगा. अगर आप पब्लिक स्पेस में है तो इसे दाल में नमक की तरह लें."अभिनेता रणदीप हुडा फ़िल्म, मैं और चार्ल्स, के लिए नए लुक में नज़र आए.पूजा भट्ट की फ़िल्म "बैड" का नाम बदल कर मैं और चार्ल्स रख दिया गया है. रीयल लाइफ कैदी चार्ल्स शोभराज की ज़िन्दगी से प्रभवित इस फ़िल्म का निर्देशन प्रवाल रमन करेंगे.फ़िल्म की शूटिंग के दौरान रणदीप हुडा का लुक एकदम बदला-बदला नज़र आया.कटरीना कैफ बन गई हैं भारत से लॉरियल पेरिस की चौथी ब्रांड अम्बैसडर. इससे पहले मिस वर्ल्ड और बॉलीवुड अभिनेत्री ऐश्वर्या राय बच्चन, बॉलीवुड अभिनेत्री सोनम कपूर और स्लमडॉग मिलिनेयर से सिक्का ज़माने वाली फ्रीडा पिंटो इस ब्यूटी प्रोडक्ट ब्रांड का हिस्सा रही हैं.कटरीना कैफ़ की हाल ही में रिलीज़ हुई फ़िल्म धूम 3 ने 500 करोड़ की कमाई के साथ बॉलीवुड में कमाई के सारे रिकॉर्ड्स को तोड़ दिया है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)